
50 DR 31.10.2019 

 

 

berjaya melatih 727 orang belia dalam 70 program meliputi 13 jenis bidang kemahiran. 
Melalui program Malaysia@Kerja juga, program Perantis@Kerja akan memberikan elaun 
tambahan sebanyak RM100 sebulan kepada pelatih TVET.  

Bukan semua belia ingin bekerja makan gaji, kita faham. Ada yang menaruh 
harapan untuk berkecimpung dalam dunia keusahawanan. Justeru, KBS meneruskan 
program-program lama seperti Y-Career, Youth Business Expo (yBEX), Facing Up with 
Social Entrepreneurship (FUSE), Program Keusahawanan Belia Bestari (B-Best) dan 
juga memperkenalkan program-program baharu seperti Pembangunan Usahawan Digital 
Young Heroes untuk memberikan pendedahan ilmu keusahawanan serta pembangunan 
rangkaian perniagaan kepada golongan belia ini. Untuk makluman Ahli Yang Berhormat, 
Youth Business Expo telah berjaya menarik penyertaan lebih kurang 30 ribu anak muda 
pada tahun ini. 

Akhir sekali bagi isu ini, KBS turut melihat industri sukan sebagai satu sektor 
yang mampu menjana peluang pekerjaan serta peluang perniagaan yang lumayan 
kepada anak muda. Melalui kepakaran yang ada di pihak kementerian, sepanjang tahun 
2019 kementerian telah berjaya menganjurkan kursus-kursus instruktur kecergasan dan 
rekreasi contohnya Kursus Instruktur Kecergasan Senamrobik dan Kursus Instruktur 
Gimnasium serta Kursus Rekreasi Luar di seluruh negara dengan penyertaan setakat ini 
seramai 1,300 orang. Lepasan kursus-kursus ini bolehlah menjana pendapatan melalui 
pelaksanaan aktiviti sukan.  

Dalam masa terdekat, KBS akan... 

Dato’ Seri Dr. Shahidan bin Kassim [Arau]: Penjelasan. Yang Berhormat 
Timbalan Menteri. 

Tuan Sim Chee Keong: ...Terus membangunkan industri sukan sebagai salah 
satu industri yang berpotensi menjana ekonomi negara seterusnya membuka peluang 
kerjaya dan keusahawanan untuk rakyat Malaysia. 

Dato’ Seri Dr. Shahidan bin Kassim [Arau]: Yang Berhormat, penjelasan. 

Tuan Sim Chee Keong: Yang Berhormat Paya Besar, Yang Berhormat Masjid 
Tanah, Yang Berhormat Arau, Yang Berhormat Lenggong, dan Yang Berhormat Merbok 
ada membangkitkan isu berkaitan Majlis Belia atau Youth Power Club (YPC) dan juga 
peruntukan belia. 

■1500 

Saya mohon untuk menjawab bersama memandangkan soalan-soalan yang 
dibangkitkan hampir sama. Untuk makluman Dewan yang mulia ini, peruntukan untuk 
Majlis Belia Malaysia tetap ada dan tetap disediakan dalam perancangan KBS setiap 
tahun.  

Untuk makluman Ahli-ahli Yang Berhormat yang telah membangkitkan isu ini, 
pada tahun 2019 sahaja, KBS telah menyalurkan RM2.2 juta kepada Majlis Belia 
Malaysia, RM736 ribu kepada majlis-majlis belia negeri dan RM80 ribu kepada majlis-
majlis belia di peringkat daerah. 

Untuk makluman Ahli-ahli Yang Berhormat, pada tahun 2019, KBS telah 
menyalurkan sejumlah RM14 juta kepada pertubuhan-pertubuhan belia yang berdaftar di 
bawah Pendaftar Belia ataupun Registrar of Youth (ROY) sebagai dana bantuan aktiviti 
mereka. Pertubuhan-pertubuhan ini termasuklah mereka yang menjadi ahli-ahli 
gabungan Majlis Belia Malaysia.  

Dalam pada itu, dana pentadbiran sebanyak RM1 juta turut disalurkan kepada 
pertubuhan belia peringkat kebangsaan dan ini termasuk ahli-ahli gabungan Majlis Belia 
Malaysia. Melihat kepada perkara ini, KBS telah menyelaraskan semula kaedah 
pemberian bantuan kepada pertubuhan-pertubuhan belia di mana selain pertubuhan 
peringkat kebangsaan, kementerian hanya akan memberikan dana aktiviti kepada 
pertubuhan belia. Tujuannya ialah untuk menggalakkan pertubuhan-pertubuhan belia 
tersebut bergerak aktif, merealisasikan misi mereka sebagai pencetus aktivisme belia di 
semua peringkat. 

Youth Power Club (YPC) merupakan pertubuhan belia yang telah ditubuhkan 
selaras dengan Akta Pertubuhan Belia dan Pembangunan Belia 2007 ataupun Akta 668. 
Saya di sini sarankan Ahli-ahli Yang Berhormat tidak memandang YPC sebagai pesaing 
kepada Majlis Belia Malaysia sebab masing-masing mempunyai peranan yang tersendiri. 
Biarlah 100 jenis bunga berputik di taman belia yang indah ini. Sebaliknya, kita patut 
menyambut baik inisiatif Yang Berhormat Menteri untuk membangunkan sektor belia 



berjaya melatih 727 orang belia dalam 70 program meliputi 13 jenis bidang kemahiran. Melalui program Malaysia@Kerja juga, program Perantis@Kerja akan memberikan elaun tambahan sebanyak RM100 sebulan kepada pelatih TVET. Bukan semua belia ingin bekerja makan gaji, kita faham. Ada yang menaruh harapan untuk berkecimpung dalam dunia keusahawanan. Justeru, KBS meneruskan program-program lama seperti Y-Career, Youth Business Expo (yBEX), Facing Up with Social Entrepreneurship (FUSE), Program Keusahawanan Belia Bestari (B-Best) dan juga memperkenalkan program-program baharu seperti Pembangunan Usahawan Digital Young Heroes untuk memberikan pendedahan ilmu keusahawanan serta pembangunan rangkaian perniagaan kepada golongan belia ini. Untuk makluman Ahli Yang Berhormat, Youth Business Expo telah berjaya menarik penyertaan lebih kurang 30 ribu anak muda pada tahun ini. Akhir sekali bagi isu ini, KBS turut melihat industri sukan sebagai satu sektor yang mampu menjana peluang pekerjaan serta peluang perniagaan yang lumayan kepada anak muda. Melalui kepakaran yang ada di pihak kementerian, sepanjang tahun 2019 kementerian telah berjaya menganjurkan kursus-kursus instruktur kecergasan dan rekreasi contohnya Kursus Instruktur Kecergasan Senamrobik dan Kursus Instruktur Gimnasium serta Kursus Rekreasi Luar di seluruh negara dengan penyertaan setakat ini seramai 1,300 orang. Lepasan kursus-kursus ini bolehlah menjana pendapatan melalui pelaksanaan aktiviti sukan. Dalam masa terdekat, KBS akan... Dato' Seri Dr. Shahidan bin Kassim [Arau]: Penjelasan. Yang Berhormat Timbalan Menteri. Tuan Sim Chee Keong: ...Terus membangunkan industri sukan sebagai salah satu industri yang berpotensi menjana ekonomi negara seterusnya membuka peluang kerjaya dan keusahawanan untuk rakyat Malaysia. Dato' Seri Dr. Shahidan bin Kassim [Arau]: Yang Berhormat, penjelasan. Tuan Sim Chee Keong: Yang Berhormat Paya Besar, Yang Berhormat Masjid Tanah, Yang Berhormat Arau, Yang Berhormat Lenggong, dan Yang Berhormat Merbok ada membangkitkan isu berkaitan Majlis Belia atau Youth Power Club (YPC) dan juga peruntukan belia. #1500. Saya mohon untuk menjawab bersama memandangkan soalan-soalan yang dibangkitkan hampir sama. Untuk makluman Dewan yang mulia ini, peruntukan untuk Majlis Belia Malaysia tetap ada dan tetap disediakan dalam perancangan KBS setiap tahun. Untuk makluman Ahli-ahli Yang Berhormat yang telah membangkitkan isu ini, pada tahun 2019 sahaja, KBS telah menyalurkan RM2.2 juta kepada Majlis Belia Malaysia, RM736 ribu kepada majlis-majlis belia negeri dan RM80 ribu kepada majlis- majlis belia di peringkat daerah. Untuk makluman Ahli-ahli Yang Berhormat, pada tahun 2019, KBS telah menyalurkan sejumlah RM14 juta kepada pertubuhan-pertubuhan belia yang berdaftar di bawah Pendaftar Belia ataupun Registrar of Youth (ROY) sebagai dana bantuan aktiviti mereka. Pertubuhan-pertubuhan ini termasuklah mereka yang menjadi ahli-ahli gabungan Majlis Belia Malaysia. Dalam pada itu, dana pentadbiran sebanyak RM1 juta turut disalurkan kepada pertubuhan belia peringkat kebangsaan dan ini termasuk ahli-ahli gabungan Majlis Belia Malaysia. Melihat kepada perkara ini, KBS telah menyelaraskan semula kaedah pemberian bantuan kepada pertubuhan-pertubuhan belia di mana selain pertubuhan peringkat kebangsaan, kementerian hanya akan memberikan dana aktiviti kepada pertubuhan belia. Tujuannya ialah untuk menggalakkan pertubuhan-pertubuhan belia tersebut bergerak aktif, merealisasikan misi mereka sebagai pencetus aktivisme belia di semua peringkat. Youth Power Club (YPC) merupakan pertubuhan belia yang telah ditubuhkan selaras dengan Akta Pertubuhan Belia dan Pembangunan Belia 2007 ataupun Akta 668. Saya di sini sarankan Ahli-ahli Yang Berhormat tidak memandang YPC sebagai pesaing kepada Majlis Belia Malaysia sebab masing-masing mempunyai peranan yang tersendiri. Biarlah 100 jenis bunga berputik di taman belia yang indah ini. Sebaliknya, kita patut menyambut baik inisiatif Yang Berhormat Menteri untuk membangunkan sektor belia.